
Hej jeg er en ung pige på 19 år som altid har haft hænge bryster, jeg er lidt overvægtig, hvilket jeg måske også tænker har lidt med det at gøre. 

  
Selve mine bryster er lange, og mine brystvorter hænger nærmest under brystet, så man kan næsten ikke se dem (i sær når jeg sidder ned).

Jeg skriver her får at høre, hvad man eventuelt kan gøre, det påvirker mig meget psykisk og derfor har jeg aldrig haft en kæreste, da jeg syns det er flovt.

  
Kan man snakke med sin læge om det? Og hvad vil man få ud af det?

Kan de sende en videre i systemet, så man eventuelt kan få hjælp til at få det ordnet? 

  
Kh mig :)

 
Hængebryster som 19 årig
========================



Hej   
Jeg er ked af at høre, hvor meget dine brysters udseende påvirker dig. Det er aldrig rart at have noget ved sig selv, man er flov over. Jeg synes bestemt det vil være et forsøg værd at snakke med din læge. Jeg kan desværre ikke garantere, at de kan hjælpe dig. Men hvis ikke din læge kan hjælpe dig, kan han/hun højst sandsynlig fortælle dig, hvor du kan få hjælp eller sende dig videre i systemet.   
  
Jeg håber, du kan finde den hjælp, du søger :)   
  
Mvh Anne  


  
 

Hej med dig,

Jeg er ked af at høre, at det påvirker dig rigtig meget, men derfor er det godt, at du skriver ind til os, så vi måske kan hjælpe dig!

Først og fremmest vil jeg gerne fortælle, at ingen bryster er ens, og de er derfor meget forskellige hos alle sammen, store som små. Grunden til, at jeg skriver dette, er, at du endelig ikke må sammenligne dig med andre piger, fordi vi er alle forskellige! Jeg ved, at det er nemmere sagt end gjort, men måske det kan hjælpe dig lidt i forhold til at acceptere dine bryster, som de er :-)

Jeg synes bestemt, du skal tage en snak med din læge om det. Jeg ved ikke rigtig noget om det, men din læge kan helt sikkert hjælpe dig og evt. sende dig videre, hvis han eller hun mener, der er behov for det. At snakke med din læge om det, kan også hjælpe dig af med nogle af de spørgsmål, du måske har vedr. dine bryster.

Held og lykke med det. Jeg håber, du finder en løsning!

De bedste hilsner,

Sofie

 